钦定古今图书集成/明伦汇编/闺媛典/第293卷 > 皇清二十六 > 梁广引妻张氏〈郑氏附〉
## 钦定古今图书集成/明伦汇编/闺媛典/第293卷 > 皇清二十六 > 梁广引妻张氏〈郑氏附〉

按《冀州志》：“张氏，诸生梁广引妻。癸未城破，引死于兵，氏伏引尸求死，兵义释之。既葬，阖户自缢。仆妇胡氏，破户救之。甲申，兵复至，氏同女妇数人赴白章村依亲戚避难，未至，病作不能行，仆吴江欲负以前，氏不许，乃自束系木板，令负板走。引弟弘裔，城破日，与引俱遇害。裔妻郑氏，抗节触贼锋，亦死而复活。有继孙” 禹甸、郑延师教之。当癸未之变，张年十九，郑年二十，至康熙甲寅，皆年五十馀。州守表其门。